SVI ปิดจ๊อบซื้อหุ้นคืนควักเงิน 75.06 ลบ. เก็บ 17.41 ล้านหุ้น
SVI ปิดจ๊อบซื้อหุ้นคืนควักเงิน 75.06 ลบ. เก็บ 17.41 ล้านหุ้น
SVI ปิดจ๊อบซื้อหุ้นคืนควักเงิน 75.06 ลบ. เก็บ 17.41 ล้านหุ้น
31 ต.ค. 2562

บริษัท เอสวีไอ จำกัด (มหาชน) หรือ SVI เปิดเผยว่า  ตามที่ได้แจ้งกำหนดโครงการซื้อคืนเพื่อบริหารทางการเงินโดยเป็นการ ซื้อในตลาดหลักทรัพย์แหง่ประเทศไทยระหว่างวันที่ 17 เมษายน 2562  ถึงวันที่ 16 ตุลาคม 2562 โดยกำหนดจำนวนหุ้นที่จะซื้อคืนตามโครงการไม่เกิน 130 ล้านหุ้น คิดเป็นร้อยละ 5.74 ของหุ้นที่จำหน่ายได้แล้วทั้งหมดของบริษัทและมีวงเงินสูงสุดที่จะใช้ในการซื้อหุ้นคืนไม่เกิน 1,000 ล้านบาท ตามรายละเอียดปรากฏในแบบรายงานเปิดเผยการซื้อหุ้นคืนเพื่อบริหารทางการเงิน (Form TS-1.2) ลงวันที่ 22 กุมภาพันธ์ 2562
ล่าสุดได้ครบกำหนดระยะเวลาในการซื้อหุ้นคืนตามที่คณะกรรมการบริษัทฯได้มีการอนุมัติไว้แล้วโดยบริษัทฯได้ดำเนินการซื้อคืนรวมทั้งสิ้นจำนวน 17,406,300 หุ้น คิดเป็นร้อยละ 0.77 ของหุ้นที่จำหน่ายได้แล้วทั้งหมดมีมูลค่าทั้งสิ้น 75,065,252.00 บาท ดังนั้นบริษัทจึงขอประกาศสิ้นสุดโครงการซื้อหุ้นคืนเพื่อบริหารทางการเงิน
สำหรับการจำหน่ายหุ้นที่ซื้อคืนตามโครงการซื้อหุ้นคืนในครั้งนี้บริษัทฯจะนำเสนอคณะกรรมการเพื่อพิจารณาอีกครั้งและจะแจ้งให้ทราบต่อไป ทั้งนี้ตามกฎเกณฑ์ที่เกี่ยวข้องบริษัทที่ซื้อหุ้นคืนจะสามารถจำหน่ายหุ้นที่ซื้อคืนได้ภายหลังพ้นกำหนด 6 เดือน นับตั้งแต่การซื้อหุ้นคืนเสร็จสิ้นแต่ต้องไม่เกิน 3 ปี และในกรณีที่บริษัทฯไม่จำหน่ายหรือจำหน่ายไม่หมดภายใน ระยะเวลาที่กำหนดก็ให้ดำเนินการลดทุนโดยการตัดหุ้นจดทะเบียนที่ซื้อทะเบียนที่ซื้อคืนและยังไม่ได้จำหน่าย